
Text rozhodnutia
Súd: Krajský súd Bratislava Spisová značka: 1K/276/1996 Identifikačné číslo súdneho spisu: 1096898306 Dátum vydania rozhodnutia: 23. 02. 2016 Meno a priezvisko sudcu, VSÚ: JUDr. Lýdia Noskovičová ECLI: ECLI:SK:KSBA:2016:1096898306.5 Uznesenie Krajský súd v Bratislave v konkurznej veci úpadcu: SAMERA spol. s r.o., 1. mája 87, 901 01 Malacky, IČO: 31 413 013, s ustanoveným správcom konkurznej podstaty JUDr. Dušanom Kubánim, Winterova 1753/12, 921 01 Piešťany, o návrhu správcu na zrušenie konkurzu, takto r o z h o d o l : Súd z r u š u j e konkurz vyhlásený na majetok úpadcu: SAMERA spol. s r.o., 1. mája 87, 901 01 Malacky, IČO: 31 413 013, po splnení rozvrhového uznesenia. Súd z b a v u j e JUDr. Dušana Kubániho, Winterova 1753/12, 921 01 Piešťany, funkcie správcu konkurznej podstaty. o d ô v o d n e n i e : Uznesením tunajšieho súdu pod č. k. Z-2-1K 276/1996-21 zo dňa 28.11.1997 bol vyhlásený konkurz na majetok dlžníka: SAMERA spol. s r.o., 1. mája 87, 901 01 Malacky, IČO: 31 413 013. Súd zároveň predmetným uznesením ustanovil do funkcie správcu konkurznej podstaty JUDr. Dušana Kubániho, Winterova 1753/12, Piešťany. Dňa 05.10.2015 súd na základe návrhu správcu vydal rozvrhové uznesenie pod č. k. Z-2-1K 276/1996-255, ktorým boli rozdelené finančné prostriedky získané v konkurze. Uznesenie nadobudlo právoplatnosť dňa 14.11.2015. Plnenie v prospech príjemcu ENERCON CORP, Viktoria Mahe, Seychelles sa uskutočnilo prostredníctvom zloženia príslušnej sumy správcom do súdnej úschovy, o ktorej súd rozhodol uznesením pod č. k. Z-2-1K 276/1996-266 zo dňa 16.12.2015, právoplatným dňa 21.01.2016. Správca konkurznej podstaty podaním zo dňa 19.02.2016, doručeným súdu dňa 19.02.2016, oznámil splnenie všetkých záväzkov vyplývajúcich z rozvrhového uznesenia, čo preukázal dokladmi pripojenými v prílohe oznámenia a zároveň požiadal o zrušenie konkurzu a zbavenie funkcie správcu. Súdny poplatok za konkurzné konanie vo výške 250,00 Eur bol správcom konkurznej podstaty uhradený súdu prevodným príkazom dňa 02.12.2015. Súd v priebehu celého konania skúma, či sú splnené podmienky na to, aby sa mohlo v konaní pokračovať. Jednou z podmienok je, aby dlžník mal majetok postačujúci aspoň na úhradu trov konania (§ 5 zákona č. 328/1991 Zb. o konkurze a vyrovnaní v znení neskorších predpisov - ďalej len „ZKV“). Zo spisového materiálu súd zistil, že úpadca už nemá ďalší majetok, ktorý by bolo možné speňažiť v rámci ponukových kôl, a ktorý by postačoval na ďalšie krytie nákladov konania a uspokojovanie nárokov konkurzných veriteľov vo zvyšnej neuspokojenej časti uznaných pohľadávok. Z konkurznej podstaty úpadcu nebol vylúčený žiadny majetok. V zmysle § 44 ods. 1 písm. b) zákona č. 328/91 Zb. o konkurze a vyrovnaní v platnom znení, súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 citovaného ustanovenia, súd zbaví správcu funkcie. Keďže správca konkurznej podstaty preukázal splnenie rozvrhového uznesenia, v zmysle týchto ustanovení súd zrušil konkurz a správcu konkurznej podstaty zbavil funkcie. Správca konkurznej podstaty oznámi súdu, či ukončil účtovnú uzávierku úpadcu. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV) v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1096898306.5 (dáta aktuálne k 1. 11. 2026). Záväzné je znenie zverejnené súdom.




